sinarproject/legisdata huggingface dataset:
Pertanyaan 43: KEBAJIKAN PENUNTUT ANAK SELANGOR DI LUAR NEGARA DALAM ERA COVID-19
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN SYAMSUL FIRDAUS BIN MOHAMED SUPRI (N33 TAMAN MEDAN)
Jawapan oleh: Y.A.B. Dato' Menteri Besar

Y.B. TUAN SYAMSUL FIRDAUS BIN MOHAMED SUPRI

Adakah Kerajaan Negeri terbabit menangani permasalah pelajar IPT anak Selangor samada di dalam atau luar negara yang terjejas disebabkan penularan wabak Covid-19?

Apakah langkah-langkah yang telah diambil jika benar Kerajaan Negeri ada terbabit?

Berapakah kos yang dibelanjakan bagi urusan tersebut?

Y.A.B. Dato' Menteri Besar

telah mengambil langkah proaktif dalam menangani permasalah Pelajar IPT anak Selangor di dalam dan luar negara. Bagi di dalam negara melalui Pakej Rangsangan Selangor Prihatin COVID – 19. Manakala di luar negara ianya bergantung kepada situasi semasa negara tersebut.

b) Langkah-langkah yang di ambil oleh Kerajaan Negeri melalui Jawatankuasa Tetap Pendidikan adalah seperti berikut :

Bantuan Sara Diri One-Off RM200.00 kepada mahasiswa/i Anak Selangor yang masih aktif menuntut di Institusi Pengajian Tinggi di Sabah dan Sarawak.

Program Makanan Percuma pula diberikan kepada mahasiswa/I institusi pengajian tinggi di bawah kerajaan negeri yang terpaksa kekal di kampus masing-masing di Universiti Selangor (UNISEL), Kolej Universiti Islam Antarabangsa Selangor (KUIS) dan Kolej Antarabangsa INPENS. Manakala bagi pelajar di Mesir, kerajaan negeri melalui Pejabat Atase Pendidikan telah menyediakan keperluan makan asas dan pealatan kesihatan seperti pembasmi kuman dan pelitup muka.

c) Kos perbelanjaan yang telah diperuntukan bagi Bantuan Sara Diri One-Off RM200.00 kepada mahasiswa/i Anak Selangor di Sabah Sarawak ialah sebanyak RM161,400.00 (807 orang mahasiswa/i).

Selain itu, Program Makanan Percuma Mahasiswa di Universiti Selangor (UNISEL) dan Kolej Universiti Islam Selangor (KUIS) sebanyak RM111,120.00 telah dilaksanakan dengan kerjasama Perbadanan Menteri Besar (MBI) kepada mahasiswa/i yang terpaksa kekal di kampus masing-masing.

Manakala bagi Program memudahcara Urus Diri Mahasiswa di Timur Tengah sebanyak RM49,980.00 daripada peruntukan Jawatankuasa Tetap Pendidikan Negeri Selangor, RM20,000.00 daripada Tabung Amanah Pembangunan Islam, RM180,000.00 daripada Lembaga Zakat Selangor (LZS).